નેનો પ્રોજેક્ટ ગુજરાતમાં આવે એમાં મુખ્યમંત્રીની કોઈ વ્યક્તિગત સિધ્ધિ નથી. તાતા જૂથને ઘણી રાહતો આપવામાં આવી છે. સિંગુરમાં થયેલું રૃ.૩૦૦ કરોડનું નુકસાન અહીં સરભર થઈ જાય એમ છે. સાણંદ પાસે કૃષિ યુનિર્વિસટીની જમીન સિન્ડિકેટમાં નિર્ણય લીધા વિના તાતાને એડવાન્સમાં સોપી દેવા કેબિનેટે નિર્ણય લઈ લીધો. એના કારણે ગૌચર જમીન તો જશે જ પણ, ત્યાં કેન્દ્ર સરકારના અનુદાનથી ચાલતા તેલીબિયા સંશોધન કેન્દ્રને પણ તાળા લાગશે. ભાજપ સરકારે રાજ્યનો એક તરફી વિકાસ કર્યો છે. જો ત્યાં જ નેનો માટે જમીન ફાળવવી હતી તો સાણંદને બદલે વિરમગામની આગળના વિસ્તારોમાં સ્થાપી શકાયો હોત. ભાજપ સરકારે સૌરાષ્ટ્ર, ઉત્તર ગુજરાત અને આદીવાસીની પૂર્વ પટ્ટી વિસ્તારોને ઠેંગો દેખાડી માત્ર અમદાવાદથી વાપી સુધીનાં વિસ્તારોને પ્રાધાન્ય આપ્યું છે ને હવે રતન તાતાએ નેનોને ગુજરાતમાં લાવતા મુખ્યમંત્રી પોતાની ખરડાયેલી છબી સુધારવા માગે છે. આ બાબતનો રાજકીય લાભ ઉઠાવવા માગે છે. એવી રીતે ભાજપ દ્વારા પ્રચાર કરવામાં આવી રહ્યો છે.